**Storbrillefugl** (*Megazosterops palauensis*) er en monotypisk art i brillefuglfamilien (Zosteropidae) og inngår i den monotypiske slekten ***Megazosterops***. Arten regnes som nær truet av utryddelse og er endemisk for øyene Babeldaob, Ngeruktabl og Peleliu i øystaten Palau i Stillehavet, cirka 650 km øst for Filippinene.

Biologi
-------

Storbrillefugl blir normalt cirka 13,5–14 cm lang og har et ganske kraftig nebb til brillefugl å være. Arten har gulaktige øyenbryn, som strekker seg fra framkanten av øyet og utvides bakover. Den karakteristiske øyeringen er blekgul og lite framtredende. Øredekkerne er mørkegrå med uregelmessige lysegulr flekker. Fjærdrakten er mørk brunoliven på oversiden og krona er dekket av fjær som blir gråaktige mot basen, noe som gir den et flekkete utseende. Undersiden er blek brunoliven, med litt mer farge langs flankene. Nebbet er blekbrunt på oversiden og oransjegult på undersiden, mens de undere ekstremitetene er mer gulbrune til olivengrønne. Kjønnene er like.

Arten er endemisk for Palau og mest vanlig på øyene Ngeruktabl og Peleliu, men den har også blitt registrert på øya Babeldaob. Habitatet består av lokal kalksteinskog og *Leucaena*-kratt. Dietten består av larver, maur, frukt og nektar fra blomstrende trær. Fuglene opptrer normalt solitært eller i par og ferdes sjelden i flokk, bortsett fra at de gjerne danner flokker i desember. De leter etter mat i toppen av lave trær og ser ut til å foretrekke trær med kroner av hengende ranker.

U.S. Fish and Wildlife Service anslo i 1992 den totale populasjonen av storbrillefugl til cirka 13 900 individer, noe BirdLife International hevder tilsvarer omkring 9 200–9 300 voksne individer. Populasjonen har ikke siden blitt kvantifisert, men man regner med at den er synkende på grunn av den pågående avskogingen der.

Inndeling
---------

Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norske navn på verdens fugler og er i henhold til Syvertsen *et al,* (2020).

**Treliste**
* Passeriformes, spurvefugler
	+ Passeri, sangfugler
		- Passerida
			* Sylvioidea
				+ Zosteropidae, brillefuglfamilien, 15 slekter, 136 arter
					- *Megazosterops*, monotypisk
						* *M. palauensis*, storbrillefugl (monotypisk)

Referanser
----------

1. 1 2 3 4  BirdLife International. 2019. Megazosterops palauensis. The IUCN Red List of Threatened Species 2019: e.T22714341A156388176.. Downloaded on 30 May 2021.
2. 1 2 3 4 5  van Balen, B. (2020). Giant White-eye (*Megazosterops palauensis*), version 1.0. In Birds of the World (J. del Hoyo, A. Elliott, J. Sargatal, D. A. Christie, and E. de Juana, Editors). Cornell Lab of Ornithology, Ithaca, NY, USA.
3. ↑  Engbring, J. 1992. A 1991 survey of the forest birds of the Republic of Palau. U.S. Fish and Wildlife Service, Honolulu.
4. ↑  Winkler, D. W. S. M. Billerman, and I.J. Lovette (2020). White-eyes, Yuhinas, and Allies (Zosteropidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA.
5. ↑  Syvertsen, P. O. Bergan, M. Hansen, O. B. Kvam, H. Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL:

Eksterne lenker
---------------

* (en) *Storbrillefugl* i Global Biodiversity Information Facility Rediger på Wikidata

* (no) *Storbrillefugl* hos Artsdatabanken Rediger på Wikidata

* (en) *Storbrillefugl* hos ITIS Rediger på Wikidata

* (en) *Storbrillefugl* hos NCBI Rediger på Wikidata

* (en) *Kategori:Megazosterops palauensis* – bilder, video eller lyd på Wikimedia Commons Rediger på Wikidata

* *Megazosterops palauensis* – detaljert informasjon på Wikispecies Rediger på Wikidata

  


|  |  |
| --- | --- |
| Oppslagsverk/autoritetsdata | Store norske leksikon
 |